Source: http://www.ziarulstefancelmare.ro/2018/06/11/
Timestamp: 2018-08-21 08:45:00+00:00

Document:
11 | iunie | 2018 | Ziarul ȘTEFAN CEL MARE
Donald Trump și Kim Jong-Un. Președintele SUA: „Am încredere în KIM”
Cei doi bărbaţi cu drumuri şi stiluri diferite, pe care îi separă mai mult de 30 de ani, şi-au strâns mâna îndelung în faţa unui şir mare de steaguri ale celor două ţări inamice, într-un hotel de lux de pe insula Sentosa, la Singapore. „Vom avea o relaţie formidabilă”, a afirmat puţin timp după aceea Donald Trump, aşezat alături de omul forte de la Phenian, declarând-se convins că întâlnirea va fi un „succes imens”. „Încântat să vă întâlnesc, domnule preşedinte”, a afirmat la rândul său liderul nord-coreean. „Vechile practici şi prejudecăţi au lucrat împotriva noastră, dar le-am depăşit pe toate şi astăzi suntem aici’, a spus Kim Jong Un. După această scenă observată cu atenţie de milioane de persoane din întreaga lume, ei au avut o discuţie privată, în prezenţa interpreţilor, care a durat aproximativ 50 de minute.
Este Ziua Națională a Federației Ruse LA MULȚI ANI!
La 12 iunie 1994 s-a desprins din fosta URSS noul stat slav numită Federația Rusă. În fapt Federația Rusă este cel mai puternic stat al lumii, cel mai mare ca întindere și este în măsură să se considere un stat semnificativ ș în viața politico-economică a planetei. De departe se vede ca SUA nu este de valoarea Federației Rusiei.
Cu prilejul Zilei Naționale a Rusiei Ambasadorul Valeri Kuzmin a oferit o recepție în salonul principal al Ambasadei la care au participat miniștrii, generali, oameni politici, alte persoane oficiale.
La recepție a fost invitat si domnul general-colonel(r) prof univ.dr ec Mihai Florin NAHORNIAC.
Trăiască Marea Rusie și poporul rus pravoslavnic.
PSD-ul, la mitingul PSD, împotriva Guvernului PSD!
A început întrecerea social-democrată „Să dăm mitingului câţi mai mulţi participanţi!”. Cu ochii la reacţiile preşedintelui partidului, căruia vor să-i câştige bunăvoinţa, filialele se întrec care mai de care să adune câţi mai mulţi membri şi simpatizanţi, pe care-i facă pachet şi să-i trimită la Bucureşti pentru a apăra cu piepturile lor de aramă statul de drept ăla adevărat, care duce o luptă crîncenă cu aşa-zisul stat de drept care-i, de fapt, ditamai statul paralel.
Sâmbătă seara, Piaţa Victoriei din Capitală, locul de întîlnire al #rezist, va fi ocupat pentru o vreme de #exist, mişcarea prin care PSD vrea să demonstreze că partidul într-adevăr există, şi nu înseamnă doar Liviu Dragnea, camarila sa din Teleorman, parlamentarii social-democraţi şi înfipţii din scaunele ministerelor. PSD vrea să demonstreze că are o temelie solidă formată din oameni de nădejde care-s dispuşi să-şi rupă din timpul lor liber şi să parcurgă chiar şi peste o mie de kilometri dus-întors.
În spaţiul public au apărut informaţii că preşedintele PSD al Consiliului Judeţean Hunedoara, Mircea Bobora, ar fi solicitat Regionalei CFR Timişoara suplimentarea garniturilor de tren, pentru ca parte din cei 3.000 de social-democraţi hunedoreni să aibă cu ce ajunge la mitingul de la Bucureşti.
Pe de altă parte, vicepreşedintele PSD pe Regiunea de Nord-Vest, Gabriel Zetea, susţine că partidul va pune microbuze şi autocare la dispoziţia celor care vor dori să participe la manifestaţia din Capitală şi că oamenii vor fi pe drum o zi şi o noapte! Conform domnului Zetea, „din Baia Mare până în Bucureşti este o deplasare care va dura probabil 12 ore cu autocarul. Este ceva drum”. La distanţe foarte mari de Capitală sînt şi Timişul, Bihorul, Aradul, Satu-Mare, Bistriţa-Năsăud, Suceava, Botoşani, Iaşi şi Caraş-Severin. Niciunul din aceste judeţe nu este legat de Bucureşti printr-o autostradă. Totodată, unele judeţe nu au aeroport, iar acolo unde există aeroport deplasările cu avionul, mai ales atunci cînd operatorul aerian este TAROM-ul, sînt foarte scumpe. În ceea ce priveşte calea ferată, aceasta este praf.
Este aberant ca un drum de 550 de kilometri să-l parcurgi în 12 ore, este anormal ca ţara să nu fie înţesată de o reţea de aeroporturi care să comunice între ele la preţuri rezonabile şi este incredibil că, în ziua de astăzi, locomotivele trag după ele doar câte două-trei vagoane, din cauză că şinele sunt nesigure, locomotivele sunt obosite, iar vagoanele sunt insuficiente.
Dacă PSD-ul tot se adună în Piaţa Victoriei la mitingul PSD ar fi păcat să nu-i zică vreo două în gura mare şi Guvernului PSD şi să-i solicite să se apuce naibii odată de modernizarea infrastructurii rutiere şi feroviare.
Mitingul PSD a lăsat Piaţa Victoriei plină de gunoaie
Mitingul PSD a făcut sâmbătă seară Piaţa Victoriei din Bucureşti să vuiască.
Manifestaţia a fost organizată pentru ca simpatizanţii partidului să-şi arate nemulţumirea față de aşa numitele abuzuri în justiţie. Susţinătorii PSD au umplut Piaţa Victoriei. Şi fiecare a respectat costumaţia impusă, ţinuta albă, de la brâu în sus.
Participant: “Spunem nu contra abuzurilor în justiţie”
Participant: “Sper că DNA să pice, iar ministrul Justiţiei Tudorel Toader să facă ce este de făcut”
Participant: “Să nu mai fie Băseşti sau Iohanniști care sunt tangenţi cu adevărata realitate a României.”
Participant:“Am venit să susţinem Guvernul, speram să nu ne dezamăgească, credem în el. Jos corupţia!”
Deşi au respectat codul vestimentar, unii nu au ştiut să spună exact de ce au venit la manifestaţia intitulata ″Vrem prosperitate, NU Securitate!”.
Reporter: De ce aţi venit în Piaţă?
Participant: Am venit şi eu că toată lumea.
Reporter: La plimbare, cu vreun scop?
Participant: Nu… cu alte.
Are tupeu pușcăriașul Dady. Stenograme din ședința PSD. Acuzații dure făcute de Dragnea
Au apărut primele stenograme din ședința grupului PSD din Camera Deputaților, care s-a terminat în urmă cu puțin timp. Președintele PSD, Liviu Dragnea, a făcut o serie de afirmații, susținând că știe încă de anul trecut că există acest plan al ”statului paralel” de a-l sprijini pe Victor Ponta pentru a rupe PSD.
Victor Ponta, parte din planul ,,statului paralel”?
”Știu încă de anul trecut că sunt colegi care au fost pe lista ”statului paralel”. Această construcție Pro România este a ”statului paralel”, de aceea unii dintre colegi pleacă la Ponta”, a spus Liviu Dragnea, în ședința PSD, potrivit știripesurse.
Mai exact, se vorbește despre declarații surprinzătoare făcute de președintele partidului., care susține că au existat social-democrați, care au decis să colaboreze cu statul paralel. De asemenea, ultima informație este că tema mitingului din 9 iunie se schimbă pentru a treia oară. Acum va fi un miting contra abuzurilor din justiție.
Liviu Dragnea spunea că la această ședință s-ar putea alătura și partenerii din ALDE.
„România se va elibera odată ce ei vor pierde controlul. Câțiva colegi de ai voștri au acceptat să facă parte din planul ăsta și nu e de acum, e de anul trecut. Am pus aceste întrebări la Congres, dacă hotărâm să mergem cu toții până la capăt și dacă acțiunea noastră de a stopa sistemul, de a rupe sistemul generator de abuzuri, trebuie dusă până la capăt. Toată lumea a aprobat asta la Congres.
Mă face să nu am nicio ezitare și să mergem până la capăt…Suntem în fața unei gogoși care e foarte urâtă și umflată, dar e ușor de spart”, a declarat Dragnea în ședința grupului PSD din Camera Deputaților, potrivit stenogramelor, potrivit informațiilor Antena3.
Băsescu a rămas fără grup parlamentar în Senat
Lovitură pentru Traian Băsescu! Partidul Mișcarea Populară pierde grupul parlamentar din Senat, după ce astăzi doi senatori și un deputat au trecut de la PMP la PSD.
Traian Băsescu a convocat la această oră sedință de urgență la PMP. Senatorii Ioan Iustin Talpoș și Ion Ganea și deputatul Valeriu Steriu au anunțat public că au trecut la PSD. Astfel, doi senatori PMP și-au anunțat marți demisile din partid și trecerea la PSD. După plecarea celor doi grupul parlamentar de la Senat se desființează, potrivit regulamentului Camerei Superioare.
Pentru a avea un grup valid la Senat este nevoie de șapte senatori aleși pe aceeași listă, în ultimele alegeri parlamentare. Prin plecarea celor doi, PMP va mai avea doar șase senatori. Pentru ca un grup să fie validat este nevoie la Senat de cel puțin șapte parlamentari, iar PMP avea opt. Prin plecarea celor doi, grupul se desființează.
Fostul președinte, prima reacție după dezertările din PMP
Președintele PMP, Traian Băsescu, susține că știa de mult că senatorii PMP sunt în negocieri cu PSD, asta în ciuda faptului că aceștia au negat până în ultima secundă. Băsescu consideră că ”i-am trimis lui Dragnea trei lingăi” și se arată nemulțumit că senatorii nu au plecat spre PNL sau USR și au ales barca PSD.
”Primul lucru pe care doresc să îl discutăm este că reușim să-l întărim pe Dragnea, prin dezertările de astăzi. Văd că domnul Steriu, care nu mai dădea pe la partid de 6-7 luni, dintr-o dată a devenit și epistolar. Domnul Ganea și domnia sa s-a dus către unde îl îndeamnă inima. Talpoș, spre surprinderea mea a fost cu mine pe scenă la Baia Mare și astăzi văd că și-a găsit valențele PSD-iste. Tabugan nu știm unde s-a dus, încă, dar cert este că am pierdut 3 parlamentari proveniți din UNPR. I-am pus pe listele PMP și astăzi i-am pierdut.
Ce să le spunem? Drum bun! Se pare că liderii UNPR nu se dezmint în abordările tradiționale. Rămânem un partid mai sărac în parlamentari, dar mai curat și în orice caz mai puternic decât a fost la momentul alegerilor. Nu este niciun secret pentru nimeni faptul că știam de câteva luni despre faptul că Ganea, Tabugan și Steriu sunt în negocieri cu PSD de câteva luni. Ne-au asigurat mereu că nu pleacă, că mai cinstiți decât ei nu există, dar în realitate s-a dovedit că ceea ce li s-a spus și în față era adevărat. Îmi pare rău! Măcar să se fi dus la liberali sau la USR. Asta este, ne vedem de drum! (…) I-am trimis lui Dragnea trei lingăi, să îi fie de bine, să îi ia acasă”, a declarat Traian Băsescu.
Revocarea lui Kovesi: presiuni uriașe
Decizia Curții Constituționale de miercuri care îl obligă pe președintele Klaus Iohannis să semneze decretul de revocare a Laurei Codruța Kovesi a radicalizat la maximum cele două tabere politice. Liderii opoziției îl îndeamnă pe Iohannis să nu respecte decizia și să iasă „la luptă”, sugerându-i să convoace un referendum, în vreme ce reprezentanții puterii merg până la a cere ca partidele care nu respectă hotărârile CCR să fie declarate neconstituționale.
Tabăra Opoziției
„Şase judecători români au instrumentat o decizie care îmbracă caracterul unei lovituri de stat şi care pune în pericol democraţia României şi care afectează Constituţia României. În urma analizei pe care am făcut-o asupra minutei prezentate public de Curtea Constituţională în cadrul conflictului juridic de natură constituţională, am identificat o serie de elemente extrem de grave. CCR este cea care trebuie să fie garantul respectării supremaţiei Constituţiei, dar chiar CCR încalcă Constituţia, călcând în picioare principiul independenţei justiţiei. Pentru că nu poţi considera că mai este respectat principiul independenţei justiţiei, atunci când magistraţii sunt lăsaţi la cheremul unui ministru al justiţiei, care este numit politic. CCR nu poate să oblige preşedintele să facă ceva în contextul atribuţiilor sale constituţionale. CCR nu poate obliga preşedintele României, care este omul care beneficiază de cea mai mare legitimitate, nu pot şase judecători ai CCR să afecteze atribuţiile constituţionale ale preşedintelui şi să se substituie, de fapt, voinţei exprimate de cetăţeni. Din păcate, CCR tinde să se transforme într-o adunare constituantă, tinde să rescrie textul Constituţiei, nicidecum să interpreteze toate actele sau legile în cadrul constituţional. PNL nu poate să stea nepăsător în faţa unei decizii atât de evident neconstituţională şi împotriva democraţiei, considerăm că nu poate fi luată în considerare această decizie a CCR şi mai ales, nu poate să genereze niciun fel de efect în ceea ce priveşte acţiunea şi activitatea preşedintelui României”.
„Foarte multe decizii ale CCR nu sunt respectate. Nici de insanțe. Nici de Parlament. Intrăm într-un cerc vicios în ceea ce privește autoritatea. Iar dacă sunt create precedente până la urmă, în locul președintelui Iohannis mi-aș asuma să continuu aceste precedente de nerespectare a hotărârilor Curții Constituționale”.
„Cu PSD nu se poate altfel decât cu bâta. Cu PSD-ul ori te baţi de dimineaţă până seara ca să obţii ceva, ori dacă te prind în moleşeală te lasă fără atribuţii. E foarte important să ai ieşiri frecvente pe lucruri importante, să taxezi lucruri importante, să îi ţii pe ei în tensiune, nu să te ţină ei pe tine. I-am spus şi la schimbarea mandatelor, domnule preşedinte, am ţinut-o eu 10 ani cu lupta anticorupţie”
“Nu e singura dată când Curtea dă o decizie aiurea, dar avem instrumentul referendumului pe care preşedintele trebuie să îl joace, după părerea mea, pentru că, altfel, rămâne şi vom avea preşedinţi fără atribuţiuni, preşedinţi care nu mai stabilesc echilibru între paridele politice, care influenţează Guvernul, şi justiţie. (…) Soluţia ar fi fost ca astăzi (joi – n.r.) preşedintele să trimită o scrisoare Parlamentului pentru a emite un decret de referendum prin care să întrebe dacă doar ministrul Justiţiei poate numi şi revoca un procuror sau dacă doar preşedintele poate numi sau revoca un procuror”
Dacian Cioloș, fost premier numit de Iohannis
„Cred că domnul preşedinte trebuie să rişte orice din punct de vedere politic pentru a apăra Constituţia şi pentru a apăra principiile clare ale Constituţiei. El reprezintă o funcţie foarte importantă în stat, una dintre ultimele baricade care apără statul de drept şi cred că trebuie să fie foarte ferm în apărarea Constituţiei. Din păcate, majoritatea politică reprezentată astăzi în Parlament, şi-a depăşit de mult mandatul primit de la alegători”.
„Curtea Constituțională e politizată și ia clar decizii subiective, în sprijinul intereselor politice ale PSD de a controla justiția. Majoritatea actuală din Parlament nu are legitimitate politică să încerce subordonarea justiției, nu a fost votată pentru asta. E nevoie de o modalitate prin care cetățenii să se poată exprima față de aceste decizii instituționale care ies clar din mandatul primit la alegeri. Un referendum mi se pare foarte oportun pentru a tranșa în privința dorinței românilor de a continua lupta împotriva corupției. E necesară o reformă a statului care să includă și o reformă a CCR în așa fel încât numirea judecătorilor, funcționarea si deciziile acesteia să nu mai fie deloc sub imperiul presiunii politice sau ale intereselor unui partid sau altul. Mișcarea România Împreună/ RO+ pregătește astfel de propuneri pe care le va prezenta în Programul Politic al partidului”.
Tabăra Puterii
Liviu Pleșoianu, deputat PSD
„Propunere: Curtea Constituțională să se pronunțe asupra #NECONSTITUȚIONALITĂȚII partidelor care contestă Deciziile Curții Constituționale! N-ar fi o idee bună, Ludovic Orban? (…) Principiul fundamental al statului de drept este domnia legii. În Legea Fundamentală scrie clar că deciziile Curții Constituționale sunt general obligatorii. În chiar Legea partidelor politice scrie foarte clar că partidele care militează împotriva respectării legii sunt #NECONSTITUȚIONALE. Prin urmare, dacă PNL militează împotriva respectării Legii Fundamentale (care spune clar că deciziile Curții Constituționale sunt general obligatorii), rezultă imediat că PNL este un partid #NECONSTITUȚIONAL.”
„Am văzut tot felul de opinii (…) cu privire la efectele deciziei şi momentul de la care se produc acele efecte. Prima precizare ar fi că nu există decizie a CCR care să nu producă efecte juridice, nu există decizie a CCR care să producă efecte juridice de la altă dată decât cea a publicării în Monitorul Oficial. Pentru preşedinte, obligaţia de a emite decretul revocării nu se naşe peste 30 de zile, sau 45 de zile, cum auzeam pe cineva. Obligaţia se naşte, apare imediat când se publică decizia în Monitor. Pentru că toate deciziile, aşa spune Constituţia, produs efecte de la publicarea în Monitrul Oficial”
”Toate deciziile Curţii sunt imperative, obligatorii, şi să nu o respecte, îmi este greu să îmi imaginez această variantă”.
Ce spune Florin Călinescu despre alegerile pentru Primăria Chișinău: ,,Măria Ta Ștefane”…
Actorul Florin Călinescu l-a felicitat duminică seara, chiar în timpul finale de la Românii au Talent, pe noul primar al Chișinăului, pro-europeanul Andrei Năstase.
Ulterior, el a postat un mesaj și pe Facebook:,,BRAVO, MOLDOVA, BRAVO CHIȘINĂU! Bravo, frații noștri moldoveni români! Felicitări, domnule primar! Măria, Ta, Ștefane, toate trebile firești, la care Dumneavoastră muncirăti de demult, se vor adeveri într-o zi! Plecăciune, CHIȘINĂU, plecăciune, MOLDOVA!”.
La ce s-a referit Florin Călinescu
Andrei Năstase, candidatul Partidului „Platforma Demnitate şi Adevăr” (PPDA), este noul primar al Chişinăului, după ce l-a învins în turul al doilea al alegerilor locale parţiale pe candidatul socialiştilor, Ion Cerban.
La ora 21.00 s-au închis secţiile de votare, iar prezenţa la urne a fost puţin peste 39%, ceea ce înseamnă 248.665 de alegători, dintre care 173.914 femei şi 110.752 bărbaţi. „Am demonstrat că am reuşit. Succesul nostru constă în faptul că am dat dovadă de unitate cu partidele pro-europene. Un sprijin enorm din partea Maiei Sandu. Odată ce am decis că se merge cu un singur candidat, nimeni nu a mai pus la îndoială legitimitatea acestui candidat. Am o datorie mare faţă de colegii mei de la partid”, a spus Andrei Năstase în prima declaraţie după închiderea urnelor.
El a menţionat că, dacă va fi câştigător, va stabili „o relaţie instituţională” cu Guvernul. „A fost o campanie bună. Am reuşit să mişcăm accente, nu geopolitică şi politică. Rezultatul va fi pe măsură. Eu vreau să mulţumesc tuturor chişinăuienilor care au ieşit astăzi la vot. Vreau să mulţumesc echipei mele, am avut o campanie bună începând cu programul şi terminând cu alte aspecte. Aşteptăm numărarea voturilor”, a declarat şi Ion Ceban.
Planurile de construcţie a Canalului Dunăre – Marea Neagră (ce leagă portul Cernavodă de pe Dunăre și porturile Constanța, Midia, Năvodari de la Marea Neagră, scurtând drumul spre portul Constanța cu aproximativ 400 km) au fost elaborate după instaurarea regimului comunist în România. Acestea s-au realizat la îndemnul lui Stalin, în timpul lui Gheorghe Gheorghiu-Dej, de o comisie specială româno-sovietică, în luna mai a anului 1949.
Deţinuţii erau supuşi la munci istovitoare cu mijloace de muncă manuale: săpat, cărat cu roaba, încărcat-descărcat basculante, vagoane-platformă sau vagonete.
În anul 2018, comemorăm 100 de ani de la evenimentul politic major al anului 1918: desăvârșirea statului național român realizată prin unirea provinciilor românești cu România. La început a fost unirea Basarabiei cu România (27 martie 1918), mai apoi unirea Bucovinei cu România (28 noiembrie 1918), iar în final unirea Transilvaniei, Banatului, Crișanei și Maramureșului cu Țara Mamă, România (1 decembrie 1918). Cele trei uniri formează împreună Marea Unire de la 1918, iar în 2018, la 100 de ani de la acele evenimente, sărbătorim CENTENARUL MARII UNIRI.
O scurtă privire, aruncată asupra hărții României anului 2018 și a celei din 1918, ne arată că, bucuria Centenarul Marii Uniri nu poate fi deplină. România nu mai arată ca acum 100 de ani, după Marea Unire. În 28 iunie 1940, în urma Pactului Ribbentrop-Molotov, România este sfâșiată, din nou, și pierde Basarabia, Bucovina și Ținutul Herței. Umbra acelei zile, tragice pentru România, este încă resimțită de întreaga suflare românească. Comemorarea Centenarului României, pe lângă o sărbătoare plină de bucurie, trebuie să fie și un motiv de reflecție, dar mai ales de conștientizare că e de datoria noastră să refacem ceea ce au pus în operă românii în ziua de grație 1 decembrie, a anului 1918.
Deci, la 100 de ani de la Marea Unire, trebuie să știm că, România nu este întreagă fără Basarabia și fără nordul Bucovinei.
Codruța Kovesi a susţinut, miercuri seară, la New York, un discurs în faţa Adunării Generale a Naţiunilor Unite.
Şefa DNA a vorbit despre cazurile instrumentate de procurorii români, dar şi despre importanţa independenţei justiţiei în lupta împotriva corupţiei.
Laura Codruţa Kovesi a afirmat miercuri că cea mai mare provocare pentru România este păstrarea independenţei judecătorilor şi procurorilor.
,,Au existat încercări repetate de a modifica legislaţia anticorupţie pentru a limita instrumentele legislative folosite de procurorii anticorupţie sau dezincriminarea unor fapte. Au fost situaţii în care s-a refuzat ridicarea imunităţii politicienilor acuzaţi de infracţiuni de corupţie. Pe lângă aceste încercări, întregul sistem de justiţie s-a confruntat cu atacuri prin ştiri false sau prin declaraţii publice de natură să slăbească încrederea în justiţie. Cea mai mare provocare în România este acum păstrarea independenţei judecătorilor şi procurorilor şi stabilitatea legislativă acestea fiind vitale pentru ca procurorii anticorupţie să fie eficienţi”, a spus Kovesi în discursul ţinut la o dezbatere care marchează aniversarea a 15 ani de la adoptarea Convenţiei Naţiunilor Unite împotriva Corupţiei (UNCAC), potrivit unui comunicat de presă al DNA.
Ea a reamintit că România a semnat convenţia în anul 2004, când corupţia era un fenomen “generalizat” şi reprezenta “o problemă sistemică” în ţara noastră, iar acum, după 15 ani, lucrurile s-
“Din punctul meu de vedere, trei recomandări importante ale convenţiei au dus la această schimbare radicală: o legislaţie penală eficientă, înfiinţarea unei structuri de parchet specializate şi un sistem de justiţie integru şi independent. Legislaţia anticorupţie din România s-a modernizat în sensul reglementărilor convenţiei. Au fost implementate în legislaţia română toate prevederile obligatorii ale convenţiei privind incriminarea faptelor de corupţie şi cea mai mare parte a celor opţionale. A fost înfiinţat DNA şi s-a stabilit o competenţă legală de a investiga fapte de corupţie la nivel înalt. Procurorii anticorupţie sunt independenţi în activitatea lor, iar independenţa este dublată de responsabilitate”, a spus Laura Codruţa Kovesi.
“Independenţa justiţiei nu este un privilegiu pentru procurori sau judecători. Este un principiu fundamental într-o societate democratică. Numai o justiţie independentă poate asigura o judecată corectă. Numai o justiţie independentă poate face ca legea să fie egală pentru toţi”, a afirmat şefa DNA.
Laura Codruţa Kovesi a susţinut miercuri, la New York, un discurs în cadrul reuniunii la nivel înalt organizate de Adunarea Generală a Naţiunilor Unite. Dezbaterea marchează aniversarea a 15 ani de la adoptarea Convenţiei Naţiunilor Unite împotriva Corupţiei (UNCAC), cunoscută şi drept Convenţia de la Merida, semnată şi ratificată de România, alături de alte 182 de state.Potrivit DNA, Kovesi a fost invitată să vorbească în deschiderea primei sesiuni de dezbateri, intitulată “15 ani de implementare a Convenţiei – tendinţe, realizări şi provocări”. Reuniunea va găzdui două sesiuni de dezbateri la care, pornind de la prezentările făcute de experţii invitaţi, ceilalţi participanţi vor avea posibilitatea să adreseze întrebări şi să împărtăşească aspecte rezultate din experienţa ţărilor pe care le reprezintă.
În conformitate cu Rezoluţia 72/196, adoptată de Adunarea Generală a Naţiunilor Unite în vederea organizării acestei reuniuni la nivel înalt, preşedintele forului va întocmi o sinteză a discuţiilor, document ce urmează a fi transmis Conferinţei statelor membre ale Convenţiei – for decizional – precum şi tuturor statelor membre ONU.
Convenţia Naţiunilor Unite împotriva Corupţiei a fost adoptată în octombrie 2003 de Adunarea Generală a Naţiunilor Unite şi a fost semnată la Merida, în Mexic, ca urmare a recunoaşterii caracterului global al ameninţărilor pe care le presupune corupţia, ameninţări ce impun o abordare cuprinzătoare şi multidisciplinară. Convenţia este un instrument anticorupţie care reprezintă o angajare internaţională aproape universală, având în vedere că a fost semnată de 183 de state, iar dispoziţiile Convenţiei sunt obligatorii pentru statele semnatare, se mai arată în comunicatul citat.
Ryanair, cea mai mare companie aeriană low-cost din Europa, vrea să mai stoarcă niște bani de la pasageri pentru bagajele de mână, dar și pentru locurile din aeronave.
Compania își va revizui din nou politica de bagaje, la numai șase luni de la ultimele modificări operate în această privință. Vor fi impuse noi reguli, după ce s-a constatat că numărul pasagerilor ale căror bagaje trebuie verificate la poarta de îmbarcare a crescut semnificativ. Potrivit reprezentanților operatorului aerian, noile modificări vor fi operate pentru a se evita întârzierile la îmbarcare și debarcare.
Schimbări din 13 iunie
Amendamentele la normele privind bagajul de mână nu sunt singurele modificări pe care compania aeriană intenționează să le facă în acest an. Începând cu data de 13 iunie, pasagerii care nu plătesc pentru a-și rezerva locul vor avea la dispoziție doar 48 de ore pentru a face check-in online, mai puțin cu patru zile față de prevederile anterioare.
Ryanair a introdus unele schimbări în politica de bagaje și în ianuarie 2018. Astfel, pasagerii pot aduce în continuare două bagaje de mână la bord, însă bagajul mai mare este pus „în așteptare“ în cazul în care clienții nu au plătit pentru îmbarcare prioritară. “Sperăm că toți clienții noștri se vor bucura de aceste reguli noi privind bagajele, care se concentrează în jurul comisioanelor mai mici aferente acestora, dar și spațiilor mai mari de depozitare în aeronave”, a afirmat Kenny Jacobs, directorul de marketing al companiei Ryanair, la începutul anului.
Pe de altă parte, directorul financiar al companiei Ryanair, Neil Sorahan, a declarat: “Am văzut un copil de doi ani care trăgea după el un bagaj pe roți. Asta arată că unii oameni încearcă să profite. Suntem foae generoși cu alocarea noastră pentru bagajele de cabină. Dacă toată lumea o respectă, nu există nici o problemă. În caz contrar, vom schimba politica de bagaje”. Sorahan a adăugat că schimbările operate în ianuarie au îmbunătățit procesul de îmbarcare și au avut un impact pozitiv asupra performanței companiei în ceea ce privește timpii de zbor, aspect asupra căruia Ryanair s-a concentrat foarte mult anul trecut.
Totuși, din cauza creșterii numărului de bagaje care trebuie verificate la porțile de îmbarcare, regulile sunt pe cale de a fi schimbate din nou, a anunțat managerul general al companiei, Michael O’Leary.
Ryanair își face strategie de Brexit
„Creșterea numărului de bagaje verificate la poarta de îmbarcare creează o problemă de manevare, în special în perioadele de vârf. Există multe zboruri în care trebuie să punem acum 100-120 de bagaje gratuite în așteptare. Dacă situația continuă, trebuie să facem niște schimbări”, a spus O’Leary.
Recent, managerul general al Ryanair a anunțat și planurile privind eliminarea consumabilelor din plastic de la bordul aeronavelor în următorii cinci ani, notează The Independent. Totodată, el a vorbit și despre planurile companiei Ryanair pentru perioada de după ieșirea Marii Britanii din Uniunea Europeană.
„Rămânem precauți cu privire la Brexit. Da, există o înțelegere de separare (n.r. – între UK și UE) până în decembrie 2020, dar noi trebuie să punem în aplicare măsuri de protecție pentru acționarii noștri și pentru afacerea noastră în cazul unui Brexit dificil”, a spus O’Leary.
„Stăm prost la consumul de alcool şi la utilizarea mijloacelor de contracepţie, adică prevalenţa sarcinilor nedorite, pentru că în procente creşterea este foarte mare. (…) În 2016 consumul de alcool a fost cu aproape 20% mai mare decât în 2009, ceea ce este foarte mult. (…) O chestiune care pe mine mă îngrijorează foarte mult este prevalenţa sarcinilor nedorite. În 2013 la elevele de 15-19 ani din România a fost de 53,9%, în 2016 prevalenţa a fost de 58%”. (…) Asta ne aduce alte probleme legate de prematuritate, abandonul copiilor nedoriţi”, a spus ministrul Sănătăţii, Sorina Pintea, în cadrul conferinţei „Adolescentul încotro?”, organizată de Asociaţia Română pentru Educaţie Pediatrică în Medicina de Familie (AREPMF).
,,Elaborarea acelui cod cu privire la sănătate, a legii cadru, acest cod va avea o componentă foarte importantă de prevenţie, apoi implicarea mai mult a medici şcolari, pentru că acum medicii şcolari, asistenţii medicali şcolari pot să se implice, având în vedere ultimele modificări legislative. Ministerul Sănătăţii doreşte ca fiecare să-şi facă treaba până la apariţia unei legi a prevenţiei, de care avem absolut nevoie”, a adăugat Sorina Pintea.
„Teribilismul vârstei asociat cu un anturaj greşit şi cu părinţi foarte ocupaţi duce la consumul de alcool. A fi părinte înseamnă a petrece timp cu el, să-l întrebi cum a fost azi, cu ce prieteni a fost. Este şi normal că sunt la vârsta în care îşi doresc să vadă, să încerce noi experienţe. (…) Din păcate, riscul consumului de alcool duce la adicţie. Adicţia rămâne ca o boală cronică la care noi estimăm doar vârful icebergului, ce nu vedem sunt îmbolnăvirile”, a adăugat Valeria Herdea.
Magistraţii Curţii de Apel Galaţi l-au condamnat la 22 de ani de închisoare pe Ştefan Alexandru, bărbatul din Galaţi care, în noaptea de 20 spre 21 octombrie 2016, a incendiat doi oameni ai străzii ce au decedat ulterior la spital în urma rănilor suferite.
Curtea de Apel Galaţi a admis apelul declarat de Parchetul de pe lângă Tribunalul Galaţi şi a desfiinţat în parte sentinţa penală pronunţată de Tribunalul Galaţi, majorând pedeapsa cu patru ani.
„Majorează de la 18 ani închisoare la 22 de ani închisoare pedeapsa principală aplicată inculpatului Alexandru Ştefan pentru săvârşirea infracţiunii de omor calificat. Respinge ca nefondat apelul declarat de inculpatul Alexandru Ştefan împotriva aceleiaşi sentinţe penale”, se arată în soluţia pe scurt a instanţei Curţii de Apel Galaţi, publicată miercuri, citează Agerpres.
Instanţa a decis menţinerea stării de arest a lui Alexandru Ştefan, deducând din pedeapsa aplicată acestuia durata arestării preventive de la 25.10.2016 la zi, respectiv 29.05.2018. Totodată, bărbatul este obligat să plătească suma de 150 lei cu titlu de cheltuieli judiciare către stat ocazionate de soluţionarea cauzei în apel, dar suma de 260 lei reprezentând onorariul apărătorului din oficiu va fi avansată către Baroul Galaţi din fondurile Ministerului Justiţiei.
Ştefan Alexandru, în vârstă de 49 de ani în 2016, a fost arestat preventiv, după ce în noaptea de 20 spre 21 octombrie 2016 a incendiat doi oameni ai străzii din Galaţi, unul dintre aceştia decedând ulterior la Spitalul Judeţean de Urgenţă din Galaţi, iar celălalt la un spital din Bucureşti.
„Ştefan Alexandru a fost audiat de procurori, şi-a recunoscut infracţiunea, a precizat că a avut un conflict anterior cu una dintre cele două victime, fiind acuzat de aceasta că i-ar fi sustras nişte haine pe care şi le păstra în adăpostul respectiv, iar în noaptea respectivă trecând prin zona în care cele două victime dormeau acoperite de cartoane a luat hotărârea să le aprindă adăpostul pentru ca victima cu care avusese acel incident, acea discuţie, să nu mai facă acest lucru atunci când îl vede prin cartierul respectiv”, a declarat, pe 25 octombrie 2016, purtătorul de cuvânt al Parchetului Tribunalului Galaţi, Liliana Istrate.
Pe agenda vizitei figurează discuții despre spațiul Schengen cu Dominique de Buman, omologul său de la Consiliul național, și președintele Confederației, Alain Berset. Tribune de Geneve arată că Dragnea este în vizorul unei anchete a Oficiului european antifraudă și că a fost condamnat la 2 ani de închisoare cu suspendare în 2016 în dosarul Referendumul, o condamnare care l-a împiedicat să devină prim ministru, după victoria zdrobitoare de la alegerile parlamentare din 2016.
„Președintele Klaus Iohannis și-a afirmat atunci voința de a nu numi un premier condamnat penal. Dar e singurul atu pe care președintele îl are în mânecă”. arată Tribune de Geneve, care subliniază liderul PSD este cel care „conduce dansul” în ultimul an și jumătate în România. Cotidianul elvețian vorbește despre „spiritul combativ” al lui Liviu Dragnea care i-a permis să reziste la presiunile judiciare și la cei care vor să îl vadă răsturnat de la putere. A schimbat premierul de două ori, reprosându-le că își asumă „prea multă libertate” și o numește pe Viorica Dăncila, provenită din cercul restrâns al apropiaților săi.
„Ea devine prima femeie premier a țării. De atunci, strălucește prin supunerea deplină față de șeful său dar și printr-o incompetență siderantă la acest nivel”, arată ziarul elvețian. „Dar partidul și liderul său știu să reziste”, mai arată sursa citată, care amintește de contestarea periodică a Guvernului în stradă.
Băsescu despre Dragnea și Ponta: ,,O bătălie între doi oameni de proastă calitate umană”
Traian Băsescu a declarat, luni, că partidul lansat de Victor Ponta va face opoziţie la Liviu Dragnea, fostul preşedinte fiind de părere că „e vorba de bătălia între doi oameni de proastă calitate umană”.
Fostul prim-ministru, Victor Ponta, a lansat, luni, agenda platformei Pro România, anunţând că în toamna se va organiza un Congres în cadrul căruia se va desemna şi candidatul la alagerile prezidenţiale din 2019, candidat ce „este astăzi aici în sală”.
,,Poate fi (n.r – Ecaterina Andronescu candidat la prezidenţiale). Nu am discutat în mod direct şi nu am cum să anunţ eu nimic. O să spun doar că, dacă există pe partea dreaptă doi candidaţi foarte puternici, domnul Iohannis şi domnul Tăriceanu, este obligatoriu să avem şi în zona de centru, centru-stânga un candidat puternic şi, dacă PSD nu are candidat, avem noi un candidat pe care îl iubesc PSD-iştii. Este unul dintre candidaţii pe care i-am susţine din toată inima”, a declarat Victor Ponta.
„Am subliniat dorinţa de a consolida caracterul special al relaţiilor dintre Franţa şi România, ţări unite prin legături istorice, culturale şi lingvistice foarte puternice şi care împărtăşesc o viziune comună asupra unei Uniuni Europene care să răspundă aşteptărilor cetăţenilor săi. Consolidarea coeziunii economice, sociale şi teritoriale se numără printre obiectivele noastre comune, cu scopul de a promova o dezvoltare armonioasă pe întreg teritoriul Uniunii Europene. Contăm în acest sens pe un dialog aprofundat cu Franţa, astfel încât să folosim în mod pragmatic şi eficient potenţialul cooperării inclusiv din perspectiva mandatului pe care-l vom exercita la Preşedinţia Consiliului Uniunii Europene şi lucrăm deja cu partenerii francezi pentru creşterea capacităţii administrative în domeniul afacerilor europene, obiectivul nostru fiind acela de a construi un corp de elită la nivelul administraţiei publice centrale”, a declarat Victor Negrescu.
Consultările au prilejuit şi discuţii despre dialogurile cetăţeneşti privind viitorul Uniunii Europene, care au loc în această perioadă în mai multe state membre, în urma unei iniţiative a Franţei. În România, „Consultările cetăţeneşti pentru viitorul Uniunii Europene” au fost lansate la 9 mai şi se desfăşoară sub îndrumarea ministrului delegat pentru Afaceri Europene.
,,Acest proces reprezintă o oportunitate pentru îndeplinirea obiectivelor ţării noastre în plan european, urmărind punerea în valoare şi consolidarea rolului României în susţinerea dezvoltării proiectului european, dar are şi o importanţă aparte din perspectiva Summitului de la Sibiu, din 9 mai 2019, prilej cu care liderii europeni vor face un bilanţ al procesului de reflecţie privind viitorul Uniunii Europene şi vor discuta viitoarea Agendă Strategică a Uniunii Europene”, a subliniat Victor Negrescu.
În marja vizitei, oficialul român a participat la o întâlnire cu reprezentanţii comunităţii româneşti din Franţa şi la un dialog pe teme europene cu elevii şi profesorii Liceului „Victor Duruy” din Paris.
Aproximativ 411.000 de cetățeni români locuiau în Marea Britanie în 2017, scrie Belfast Telegraph care citează Biroul Național de Statistică

References: CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR